cyanic-selkie/wikianc huggingface dataset:
Koniks
Tarpānu programma
Mūsdienās daudzās vietās Eiropā savvaļā tiek introducēti poļu programmas tarpāni. Līderi koniku izplatībai Eiropā ir Nīderlandes Pasaules Dabas Fonda zoologi. Arī Latvijā vairākās vietās no Nīderlandes ir ievesti savvaļas koniki-tarpāni, kas piedalās kopējā tarpānu atjaunošanas programmā. Pirmos 18 konikus Latvijā 1999. gadā nometināja Papes ezera liegumā. Koniki pamatā barojas ar zāli, bet ziemas periodā tie neatsakās no krūmiem, koku zariem un mizām. Savvaļas apstākļos koniku apdzīvotās teritorijas ir pasargātas no aizaugšanas ar krūmiem un mežu. Koniki kā lieli zālēdāji dabīgās pļavas uztur ekoloģiskā līdzsvarā.
Jaunatnes Sociāldemokrātiskā Savienība
Pēc Latvijas neatkarības atjaunošanas JSS kā nevalstiska organizācija oficiāli tika reģistrēta 1993. gadā. Organizācijai bija cieša sadarbība ar Latvijas Sociāldemokrātisko strādnieku partiju, kas tika pārtraukta pēc LSDSP frakcijas šķelšanās, kad 2002. gada 12. janvārī JSS pārtrauca sadarbību ar LSDSP, noslēdzot sadarbības līgumu ar jaundibināto "Sociāldemokrātu Savienību". 2003. gada 5. decembrī JSS atsāka sadarbību ar LSDSP.
ACC
Priekšējā cingulārā garoza - jeb ACC ir smadzeņu centrs valrieksta lielumā, kurš atrodas pieres daivas krokā un dēļ tā cilvēks spēj apmuļkot smadzenes un nodrošināt izdzīvošanu ekstremālos apstākļos. Zinātnieki spriež, ka tieši šeit mājo cilvēka gribasspēks. Šāds centrs ir visiem zīdītājiem, bet vienīgi cilvēkveidīgajiem pērtiķiem tajā atrodas īpašas vārpstveida nervu šūnas.
Vītolu jumtene
Vītolu jumtene satur halucinogēnus psilocibīnu un psilocīnu. Izkaltētās sēnēs psilocibīna daudzums ir 0,21—0,35%, bet psilocīna — 0,011—0,05%.
Kinētiskā enerģija
Rotējošu ķermeņu
Ja ciets ķermenis griežas pa jebkuru līniju caur masas centru, tad tā ir rotācijas kinētiskā enerģija (Er), kura ir vienkārša ar viņas pārvietojuma daļu kinētisko enerģiju summu, un tādēļ tā ir vienāds pie:
Cietu ķermeņu relatīva kinētiska enerģija
Tā kā, pilnais enerģijas E var būt dalīts iekš atlikuma masas enerģijai papildu tradicionālā Ņūtona kinētiskā enerģija ar zemu ātrumu.Kad objekti kustas ar ātrumu kas daudz lēnāks nekā gaismas (piemēram. ikdienas parādībās uz zemes), pirmo divu sēriju termini ir pārsvarā. Nākamais termins tuvinājumā ir mazs priekš zemiem ātrumiem, un var būt atrasts paildzinājumā paplašinājumu iekš Teilora sērijas viens vairāk termins:
Kvants cietu ķermeņu mehāniska kinētiska enerģija
kur T[\rho] ir zināms kā Van Weizackera kinētiskās enerģijas funkcionālisms.
Mona Simpsone
Mona Simpsone (en; dzimusi 1929. gadā, mirusi 2008. gadā) ir tēls animētajā seriālā "Simpsoni". Homēra māte un bijusī Ābrahama sieva. Pēc starpgadījuma ar Bērnsa kungu pirms daudziem gadiem, viņa pameta ģimeni un devās bēgļu gaitās. Slēpjoties no policijas viņa izmantoja vairākus pseidonīmus un tika uzskatīta par mirušu. Mona mirst seriāla 19. sezonā.
Kaspars Dimiters
Kaspars Dimiters (dzimis Rīgā) ir latviešu dziedātājs, komponists un dzejnieks.
ASV pilsētu uzskaitījums
Visas ASV pilsētas ar iedzīvotāju skaitu virs 500 000 iedzīvotājiem 2012. gadā.
Juris Sokolovskis
Politiskā darbība
1996. gadā, būdams tikai 20 gadu vecs students, J. Sokolovskis bija viens no partijas "Līdztiesība" dibinātājiem, kā arī iestājās Latvijas Cilvēktiesību komitejā. 1998. gadā 22 gadu vecumā tika ievēlēts 7. Saeimā no Tautas Saskaņas partijas saraksta, kļūstot par tobrīd jaunāko deputātu Saeimas vēsturē. Turpināja darboties arī nākamajos parlamentos: 2002. gadā ievēlēts 8. Saeimā un 2006. gadā 9. Saeimā no "Par cilvēka tiesībām vienotā Latvijā" (PCTVL) saraksta. 2003. gada martā-jūnijā bija PCTVL frakcijas priekšsēdētājs, kopš augusta — frakcijas priekšsēdētāja biedrs. Regulāri rakstījis reportāžas no Saeimas laikrakstā "Rakurss".
Divspārņi
Divspārņi (Diptera) ir kukaiņu kārta, kas pieder pie spārneņu apakšklases (Pterygota). Ir aprakstītas aptuveni 150 000 divspārņu sugas. Tie ir vidēji lieli, bet visbiežāk sīki kukaiņi.
Galva
Galva sastāv no dažiem (ne mazāk par 6) saplūstošiem segmentiem, taču divspārņiem līdz ar citiem kukaiņiem šī segmentācija nav redzama. Galva ir daudzmaz apaļa, retāk priekšējā daļa ir izstiepta (garkājodi, trauslkājodi), veidojot rostrumu, dažreiz tā ir saspiesta. Galva ar priekškrūtīm ir apvienota ar membranozo kakla daļu, kura sastāv no 3 kakla sklerītiem, kas veicina galvas kustību.
Kāpura morfoloģija
Divspārņu kāpuriem nav īstu posmainu kāju uz krūšu segmentiem, kaut gan saliktas neposmainas kājas (pāra vai nepāra), var būt attīstītas uz jebkuriem, biežāk uz vēdera segmentiem. Ķermenis pēc formas, izmēriem un strukturālām īpašībām var būt ļoti variabls. Kāpuri, kuri dzīvo brīvi un ir bez kājām, atšķiras ar lielāku aktivitāti.
Nišantaši
Nišantaši (turku: Nişantaşı) ir Stambulas Šišli rajona (Turcija) mikrorajons, kurā ietilpst sekojoši kvartāli: Tešvikije (Teşvikiye), Osmanbeja (Osmanbey), Mačka (Maçka) un Pengalti (Pangaltı). Šajā mikrorajonā atrodas vairāku pasaulē slavenu zīmolu veikali un dažādi pilsētā slaveni bāri, kafejnīcas un nakts klubi. Mikrorajonā ietilpst arī Stambulā dārgākā (pēc īres cenas) iepirkšanās iela - Abdi Ipekči iela, kas stiepjas no Mačkas un Tešvikijes kvartāliem līdz Nišantaši centram.
SMTP
SMTP var darboties divos režīmos: tiešsaistē (vēstule tiek nogādāta uzreiz uz lietotaja termināli; šis režīms mūsdienās praktiski vairs netiek izmantots) vai, izmantojot vēstuļu kastes (Mail box), kurās tiek nogādātas visas lietotājiem adresētās vēstules. Vēstuļu saņemšanai no pasta kastes klientam jāizmanto cits protokols, piemēram, POP3 vai IMAP.
Vēsture
1980. gada septembrī tika publicēts MTP (Mail Transfer Protocol), kas definēts , atjaunots (1981. g. maijā). MTP izmantoja elementus no diviem TCP/IP protokoliem: telnet un FTP, taču FTP paredzēts galvenokārt datņu pārsūtīšanai, kas arī radīja MTP nepilnības.
Protokols sākotnēji bija izstrādāts teksta kodējumam ASCII; tas liedza iespēju sūtīt binārās datnes. Lai šo ierobežojumu novērstu, tika izstrādāts standarts MIME (Multipurpose Internet Mail Extensions), kas pārkodē binārās datnes SMTP protokolam pieņemamā veidā. Sākotnējos vēstuļu pārsūtīšanas aģentos teksta katra baita vecāko bitu vajadzeja nonullēt, kas radīja ziņojuma apjoma palielināšanos, ja vajadzeja nosūtīt 8 bitu baitus. Mūsdienās tiek izmantots 8BITMIME paplašinājums, kas ļauj binārās datnes nosūtīt tikpat vienkārši kā tekstu.
Komandas
SMTP komandas sintakse:
Mūsdienās gandrīz nekur vairs nelietotas komandas ir SAML, SEND un SOML, ar kurām vēstuli var pārsūtīt tieši uz lietotāja termināli, ja tas ir tiešsaistē. standartā šo komandu izpilde nav obligāta.
SMTP saņēmēja atbildes kodi
501 — sintaksiskā kļūda parametros vai argumentos;
Ziemeļlidvāvere
Dzīvesveids
Ziemeļlidvāveres tāpat kā citas lidvāveres koku dobumos ierīko ligzdas, dobumam ir jābūt pietiekami plašam, bet ar nelielu ieeju, lai ligzda būtu pasargāta no plēsīgajiem zvēriem. Reizēm ziemeļidvāveres būvē ligzdas ārpus koka dobuma, kas ir pīta no lapām un zāļu stiebriem. Tās labprāt iekārtojas dzeņu izkaltos dobumos. Tā kā dobumi parasti ir vecos kokos, tad veco koku trūkums mežā noved pie lidvāveru izzušanas.
Lidvāvere
Ieradumi
Dzīvo pa vienai, bet vairošanās sezonā ģimenēs. Aktīva nakts laikā. Galvenokārt uzturas koku galotnēs, veikli, bez trokšņa kāpelē, pārvietojoties straujām kustībām, vai planē, izvēršot kājas un izplešot lidojamo membrānu, lecot no viena koka uz otru. Planējot spēj nolidot līdz 100 m tālu, pie tam lidvāvere lidojuma laikā ar astes palīdzību spēj mainīt virzienu. Pa zemi pārvietojas reti, galvenokārt ar īsiem lēcieniem. Dienu lidvāveres pavada koku dobumos no sūnām un ķērpjiem (visbiežāk usnejām) veidotās migās. Reizēm izmanto arī cilvēka izliktus putnu būrīšus, ja vien to skreja ir piemērotā izmērā. Ārpus koka dobuma ligzdu neveido. Raksturīgākā pazīme, kas vēsta par lidvāveru klātbūtni, ir oranžiem rīsa graudiņiem līdzīgie ekskrementi, kas sakrājas šo zvēriņu apdzīvoto koku pakājē. Lidvāveres nedodas ziemas guļā, tomēr ziemā to diennakts aktivitātes laiks ir daudz īsāks, un reizēm vairākas diennaktis tā neatstāj migu. Ziemas periodā lidvāvere arī mazāk barojas.
Ligier
Lafita ēra (1976 — 1986)
. gadā komanda nolīga amerikāni Ediju Čīveru, kurš sasniedza labākus rezultātus nekā Lafits. . gadā Ligier mainīja abus pilotus un atgriezās pie Ford V8 dzinējiem. Lafits devās uz Williams, savukārt Čīvers kļuva par Renault pilotu. Komandas pilotu Žans Pjērs Žarjē un Rauls Boesels nespēja iegūt ne punkta. . gadā komanda ar Renault V6 dzinējiem, Fransuā Eno un Andrea de Čezarisu ieguva trīs punktus. . gadā komandā atgriezās Lafits. Kopā ar de Čezarisu (un sezonas beigās Filipu Streifu) viņš spēja komandu aizvest līdz 6. vietai konstruktoru kausā. . gadā komandu pārstāvēja Lafits un Renē Arnū. Lafits izcīnīja vairākus pjedestālus, tomēr avārijā lauza abas kājas un beidza karjeru. Atlikušo sezonas daļu viņu aizvietoja Filips Alio. Komanda kopvērtējumā palika 5. vietā.
Superkontinents
Terminu visbiežāk lieto paleoģeogrāfi, apzīmējot pagātnē eksistējušo sauszemes masu, kurā sākotnēji bija apkopoti visi mūsdienu kontinenti.
Zemes superkontinentu vēsture
Visvecākais zināmais superkontinents ir Vālbara. Tā izveidojās no protokontinentiem un kļuva par superkontinentu aptuveni pirms 3,1 miljardiem gadu, sadalījās pirms aptuveni 2,8 miljardiem gadu.
Jaunākie pētījumi liecina, ka superkontinenti veidojas noteiktos Zemes attīstības ciklos, aptuveni ik pēc 250 miljoniem gadu.
"Mazie" superkontinenti
Šie superkontinenti neietvēra lielāko daļu Zemes sauszemes masas:
Rūdolfs Hess (Aušvicas komandants)
Dzīvesgājums
Dzimis Bādenbādenē reliģioza katoļu veikalnieka ģimenē. No 14 gadu vecuma piedalījās Pirmajā pasaules karā, karoja Osmaņu impērijā. Pēc Vācijas kapitulācijas iestājās brīvkorpusā Roßbach, kura sastāvā cīnījās Rūras baseinā (pret frančiem), Silēzijā (pret poļiem) un Latvijā (1919. gada novembrī pret Latvijas armiju, glābjot no sagrāves bermontiešus).
Niko Pirosmani
Niko Pirosmani (ka, dzimis, miris ) bija gruzīnu mākslinieks primitīvists. Viņa darbi pieder pie naivisma mākslas virziena. Glezniecību bija apguvis pašmācības ceļā.
Biogrāfija
Niko Pirosmani dzimis Mirzaani ciemā, Kahetijā. Viņš bija trešais un jaunākais bērns zemkopja ģimenē. Lasīt un rakstīt iemācījās mājās. Viņam patika lasīt grāmatas un zīmēt. Ģimene dzīvoja samērā labi, līdz 1870. gadā nomira tēvs. Vecākā māsa ar vīru paņēma Niko uz Tiflisu, bet drīz māsa nomira holēras epidēmijā.
Piemiņa
Pazīstamais gruzīnu režisors Georgijs Šangelaja uzņēmis biogrāfisku filmu "Pirosmani" (1969). Dzimtajā Mirzaani ciemā ir Pirosmani veltīts muzejs, bet Tbilisi ir piemineklis.
Skrudaliena
Apdzīvotā vieta (senāk Skrudaļina) pastāv kopš 1790. gada; izveidojusies ap bijušo muižas centru. 20. gadsimta sākumā tur bija ap 100 ēku un 500 iedzīvotāju, pareizticīgo baznīca, tirgotavas, amatnieku darbnīcas. 1925. gadā Skrudalienai piešķirts biezi apdzīvotas vietas (ciema) statuss. 1935. gadā Skrudalienā bija 40 dzīvojamās mājas un 236 iedzīvotāji, 1989. gadā — 210 iedzīvotāji.
Mārtiņš Kukulis
Mārtiņš Kukulis (dzimis ) ir Latvijas bokseris un kikbokseris, kurš aizvadījis arī vienu MMA cīņu.
Anastasijs I (imperators)
Izrādījis netipiski lielu interesi par ekonomikas jautājumiem un veica nodokļu un naudas sistēmas reformu valstī.
Pēc pārliecības monofizīts, tomēr reliģijas lietās iecietīgs.
Romariu
Romariu de Souza Farija (pt; dzimis Riodežaneiro, Brazīlijā), labāk pazīstams kā Romariu (pt), ir bijušais brazīliešu futbolists, spēlēja uzbrucēja pozīcijā, bijis Brazīlijas futbola izlases dalībnieks. Pašlaik ir politiķis. Viņš palīdzēja Brazīlijas valstsvienībai iegūt 1994. gada FIFA Pasaules kausu. Viņš tika atzīts par 1994. gada Pasaules labāko futbolistu un bija tā gada Pasaules kausa finālturnīra rezultatīvākais spēlētājs. Tāpat viņš ir viens no nedaudzajiem uzbrucējiem, kam karjeras laikā ir izdevies gūt vairāk nekā 1000 vārtus.
Taksima
Taksima mūsdienās
Taksimas laukumu bieži izmanto dažādiem sabiedriskiem pasākumiem, gājieniem, parādēm, Jaunā gada sagaidīšanai un laukuma tuvumā atrodas Ataturka kultūras centrs (turku: Atatürk Kültür Merkezi), kas sastāv no operas nama un daudzfunkcionāla kultūras centra.
Transports
Taksimā atrodas svarīgs Stambulas sabiedriskā transporta mezgls. Tas kalpo kā galvenā stacija pilsētas autobusu līnijām un te atrodas Stambulas metro 4. līnijas Leventa-Taksima galapunkts. Taksimas laukums kopš 2006. gada 29. jūnija ir kļuvis vēl nozīmīgāks transporta sistēmā, jo te atvērts gala punkts Tünel pazemes funikulierim no Kabatašas tramvaja galapunkta.
Demonstrācijas
Pulcēšanās aizliegums dažkārt tiek atcelts, piemēram Jaungada sagaidīšanai, Republikas dibināšanas gadadienā un īpaši svarīgu futbola spēļu laikā.
Pļaviņu novads
Ievērojamas vietas
Gostiņu luterāņu baznīca ir ievērojams vēlā klasicisma piemineklis, halles tipa ar piebūvētu ģērbkambari un zemu torni, kuru nosedz kupols. Gandrīz visu simetriskās ēkas torņa fasādi aizņem portiks. Draudzes telpa ir ļoti vienkārša. Tieši pretim galvenajai ieejai novietots kancelaltāris - altāris kombinēts ar kanceli. Tās abās pusēs pāra kolonnas nes augšējās konstrukcijas smagumu. Kancele novietota virs konsoles. Altārglezna "Kristus Ģetzemes dārzā" tapusi 20. gadsimta sākumā. Arī galvenā ieeja ģeogrāfiski izvietota pretēji tradicionālajiem baznīcas kanoniem. Virs galvenās ieejas - Korfu dzimtas ģerbonis.
Botsvāna
Vēsture
Laika posmā no 200. līdz 500. gadam bantu valodās runājoši ļaudis, kas nākuši no Katangas reģiona, šķērsoja Limpopo upi un nonāca mūsdienu Dienvidāfrikas teritorijā. Līdz 1000. gadam tautu migrācija lielos apmēros bija noslēgusies un mūsdienu Botsvānas teritorijas iedzīvotājus jau var uzskatīt par mūsdienu cvanu senčiem.
Iedzīvotāji
Pēc 2021. gada tautas skaitīšanas datiem Botsvānā dzīvoja 2,588,423 iedzīvotāju. 79% no iedzīvotājiem ir cvani, bet 3% ir baltie, kas runā angļu un afrikandu valodās.
Dancing Queen
Dziesmas video
1992. gadā, lai popularizētu singlu apkopojumu ABBA Gold: Greatest Hits un Dancing Queen atkalizdošanu, oficiālais video tika rediģēts, pārklājot kadrus ar On and On and On un citu singlu video ainām. 1994. gadā tika radīts jauns video, lai popularizētu filmu Murielas kāzas, ar klipiem no filmas un citus video, līdzīgi kā tika izstrādāts dziesmas Lay All Your Love on Me video. Visi šie video ir atkārtoti izlaisti vairākās DVD relīzēs. Dancing Queen video tika augšupielādēts vietnē Youtube 2009. gada 8. oktobrī, kopā ar vairākiem citiem ABBA video, kanālā AbbaVEVO. 2016. gada janvārī video jau bija sasniedzis 123 miljonus skatījumu, kas to ierindo par skatītāko un populārāko ABBA video.
Frančesko Konkoni
Konkoni ir profesors Ferrāras universitātē Itālijā, kur viņš vada Centro Studi Biomedici Applicati allo Sport jeb Biomedicīnas izpētes institūtu. Viņa pētījumi koncentrējās uz dopinga lietošanas noteikšanas metodēm, bet viņš ir plašāk zināms ar savām darbībām dopinga pielietošanā un tiek apgalvots, ka viņš riteņbraukšanas sportā ieviesa EPO lietošanu. Konkoni sagatavoja Frančesko Mozeru viņa veiksmīgajam mēģinājumam pārspēt stundas rekordu 1984. gadā Mehiko.
Baltā cielava
Latvijas nacionālais putns
Cielava ir viens no visbiežāk minētajiem putniem latviešu tautas pasakās un tautasdziesmās. Kā apgalvo dabas pētnieks Ilmārs Tīrmanis, cielava minēta vismaz 230 tautasdziesmās.
Amalteja (pavadonis)
Atklāšana un nosaukums
Amalteju atklāja Eduards Barnards 1892. gadā. Tas kļuva par pēdējo pavadoni, kuru atklāja vizuālās novērošanas ceļā (nevis ar fotogrāfisku metodi), un pirmais Jupitera pavadonis, kas atklāts pēc Galileja pavadoņu atklāšanas 1610. gadā.
Oklahomasitija
Vēsture
Oklahomasitija tika dibināta 1889. gadā, dažu stundu laikā tās iedzīvotāju skaits sasniedza 10 tūkstošus. pilsētas centrā notika terora akts, kurā gāja bojā 168 cilvēki. Tas bija lielākais terorisma akts ASV vēsturē līdz 2001. gada 11. septembra uzbrukumam.
Ķīnas dinastijas
Tituli un vārdi
Sākot ar Šan dinastiju līdz Cjiņ dinastijai, valdnieka tituls bija "van" (王 - Wáng). Impērijai sadrumstalojoties daudzās savstarpēji naidīgās valstīs, katras šādas valstiņas valdnieks sāka dēvēties par "vanu", līdz ar to tituls zaudēja savu autoritāti. Ķīnas apvienotājs Cjiņs Ši Huan's, lai uzsvērtu savu īpašo statusu, radīja jaunu titulu: "huandi" - "imperators" (皇帝 - Huángdì), kurš līdz pat 1912. gadam bija Visķīnas imperatoru oficiālais tituls.
Mikroautobuss
Latvijā 20. gadsimta otrajā pusē Rīgas autobusu fabrikā ražoja Padomju Savienībā pieprasītos mikroautobusu modeļus "Latvija".
Inocents I
Kad vestgotu karalis Alariks I ieņēma Romu, Inocents I līdz ar imperatoru Honoriju pārcēlās uz Ravennu.
2009. gada laikapstākļi Latvijā
Šajā rakstā ir apkopoti '''2009. gada laikapstākļi''' Latvijā. Vidēji Latvijā temperatūras ziņā gads bija tuvu normai — gada vidējā gaisa temperatūra bija +6,6 grādi (0,8 grādus virs normas), bet gada nokrišņu daudzumu bija 753 mm jeb 114% no ilggadējās normas. 2009. gadā viszemākā diennakts vidējā gaisa temperatūra kopumā Latvijā bija 18. decembrī, kad gaisa temperatūra bija −14,4 grādi. Vasaras un arī visa gada viskarstākā diennakts bija 30. jūnijs ar vidējo gaisa temperatūru Latvijā kopumā +21,3 grādi (Liepājā šai dienā diennakts vidējā gaisa temperatūra sasniedza +23,7 grādi), bet maksimālā gaisa temperatūra visaugstāk pakāpās 19. jūlijā Jelgavā: +30,7 grādi. 2009. gada vasaras temperatūra kopumā atbilda normai.
Tāpat kā 2007.—2008. gada ziemā, arī 2008.—2009. gadu ziemas pirmie divi mēneši Latvijā bija silti un ar pietiekamu mitruma daudzumu. Tomēr, salīdzinot ar iepriekšējo ziemu, kura ar vidējo gaisa temperatūru +0,8 °C bija otrā siltākā ziema Latvijā, siltums visus ziemas mēnešus bija mērenāks. Vidējā gaisa temperatūra bija −2,0 °C, nokrišņu daudzums — 110% no normas, kas ir nedaudz mazāk nekā iepriekšējā gadā. Aprīlī un maijā Latvijā tika novērots nokrišņu deficīts, turpretī mēneša vidējā gaisa temperatūra no paša gada sākuma turpināja saglabāties augstāka par normu. Jūnijs bija pirmais mēnesis ar vidējo gaisa temperatūru zem normas, toties ar lielu nokrišņu daudzumu. Vasarā vidējā gaisa temperatūra kopumā atbilda normai, bet nokrišņu bija vairāk par normu — 126%. Vasaras vissiltākā diennakts bija 30. jūnijs ar vidējo gaisa temperatūru Latvijā kopumā +21,3 °C, bet dienā temperatūra visaugstāk pakāpās 19. jūlijā, Jelgavā sasniedzot +30,7 grādus. Rudens vidējā gaisa temperatūra (+7,4 °C, kas ir 0,9 grādus augstāk par normu) bija gandrīz tāda pati kā 2008. gadā. Nokrišņu ziņā 2009. gada rudens ar kopējo nokrišņu daudzumu 240 mm (120% no normas) bija mitrāks kā iepriekšējā gadā.
Pekinas nacionālais stadions
Pekinas nacionālais stadions (zh, ) ir stadions Pekinā, Ķīnā. Tajā ir 80 000 sēdvietu, taču 2008. gada olimpisko spēļu laikā tas spēja uzņemt 91 000 skatītāju. Stadiona būvniecība tika sākta. Arhitekti sākotnēji to bija iecerējuši kā putna ligzdu, ar ievelkamo jumtu, bet vēlāk, lielo izmaksu un drošības problēmu dēļ, ievelkamā jumta būvniecība tika atcelta. Stadiona svinīgā atklāšana notika 2008. gada martā.
19. ieroču SS fizilieru bataljons
19. ieroču SS fizilieru bataljons, sākotnēji '''19. ieroču SS apmācības un papildinājumu bataljons un pazīstams arī kā Laumaņa bataljons''' bija Latviešu leģiona izlūkvienība 19. ieroču SS grenadieru divīzijas sastāvā. Kaujas gaitas beidza ar Lielvācijas kapitulāciju Kurzemes cietoksnī 1945. gada maijā, daļai vīru komandiera majora Laumaņa vadībā dodoties mežos, lai uzsāktu partizānu gaitas.
Izveidošana
19. fizilieru bataljons tika izveidots līdz ar 2. SS brigādes pārformēšanu divīzijā 1944. gada martā 333 vīru sastāvā pulkvežleitnanta Taubes vadībā kā divīzijas papildinājumu bataljons, pēc tam vadību pārņemot majoram Laumanim, maijā papildinot ar vīriem no 2. apmācības pulka. 1944. gada 27. jūlijā bataljonā bija trīs grenadieru rotas un viena smagā rota.
Daugavgrīvas iela (Rīga)
Daugavgrīvas iela ir Rīgas iela, Pārdaugavā. Tā atrodas Āgenskalna, Dzirciema, Iļģuciema un Spilves apkaimēs. Kopējais ielas garums ir 5845 metri un tā sastāv no 2—5 braukšanas joslām ar pārsvarā asfalta segumu. Daugavgrīvas iela turpinās kā Daugavgrīvas šoseja. Daugavgrīvas iela sastāv no diviem savstarpēji nesaistītiem posmiem: tās sākumdaļa, kas joprojām klāta ar bruģi, atdalīta no ielas lielākās daļas izbūvējot Vanšu tiltu 1981. gadā.
Autobuss
Autobuss (saīsinājums no automobilis omnibuss) ir liels mehāniskais transportlīdzeklis, kas paredzēts liela daudzuma (vairāk nekā 8) cilvēku pārvadāšanai. Atšķirībā no trolejbusa un tramvaja, autobusam nav vajadzīgi iekārtie kabeļi un sliedes. Autobusi, kas īsāki par 5,5 metriem un kuros ir no 9 līdz 16 pasažieru vietām tiek saukti par mikroautobusiem.
Autobusu satiksme Rīgā
1992. gadā, reorganizējot Rīgas autobusu parku, pasažieru pārvadājumu veikšanai tika izveidoti divi atsevišķi pašvaldības uzņēmumi, autobusu parks "Imanta", kas pasažieru pārvadājumus veica Daugavas kreisajā krastā, un autobusu parks "Tālava", kas pasažieru pārvadājumus veica Daugavas labajā krastā. Ikarus autobusu tehniskais stāvoklis abos jaunizveidotajos uzņēmumos bija ļoti slikts. Pirmie Eiropā ražotie autobusi tika saņemti no Skandināvijas valstīm. Lai atjaunotu ritošo parku iegādājoties jaunus autobusus un uzsāktu tehniskās apkopes centru celtniecību, 1993. gadā uzņēmumi sāka interesēties par Pasaules Bankas kredīta iespējām. 1997. gadā tika parakstīts līgums par aizdevumu, un jau novembrī tika saņemti pirmie 52 Mercedes-Benz autobusi.
Autobusu ražotāji
Portugāle
Itālija
Kai cilts
Kai cilts (turku valodā: Kayı boyu) ir tjurku tautu atzars, kas pieder pie Bozoku cilšu saimes. Turku valodā ar vārdu kayı apzīmē to, kam pieder spēks un vara.
Rakte
Rakte jeb Raktene (vāciskajos rakstu avotos saukta par Ratten, Racken, Rakel, Racketen) bija seno zemgaļu pilskalns Žagares pilsnovadā - tagadējās Žagares pilsētas apkārtnē Lietuvas un Latvijas pierobežā. 1285. gadā pēc sava ķēniņa Nameiša nāves un nesekmīgiem mēģinājumiem ieņemt Svētkalna pili, zemgaļi nolēma nodedzināt Tērvetes pili un kā galveno pilskalnu turpmāk izmantot Rakti. Līdz 15. gadsimtam Raktes pilskalns atradās Livonijas ordeņa zemē. Raktes pilskalns (berg Rattow, Rattowschen bergh) minēts arī nosakot jauno robežu starp Livonijas Konfederāciju un Lietuvas valsti pēc Melnas līguma noslēgšanas 1426. gadā.
Elektroniskā mūzika
20. gadsimtā raksturīgākā tendence mūzikā bija dažādi eksperimenti ar mūzikas instrumentiem, kuriem vajadzīga elektrība (bungas, ģitāras, klavieres, sintezators, stīgu instrumenti u.c.).
Brazīlija
Vēsture
Pirmo pastāvīgo apmetni portugāļi nodibināja tikai 1532. gadā mūsdienu Sanpaulu štatā un nosauca par Sanvisenti. Ap šo laiku sākās arī Brazīlijas ziemeļaustrumu reģiona izpēte. 1549. gadā tika dibināta Salvadora, kas kļuva par pirmo portugāļu kolonijas galvaspilsētu. 1555. gadā franču jūrnieks Nikolā Djurāns de Viležjons (Nicolas Durand de Villegaignon) Riodežaneiro salā nodibināja apmetni, kuras iedzīvotāji bija no Francijas aizbēgušie hugenoti. Tomēr 1565. gadā portugāļi frančus padzina un šo gadu uzskata par vienas no lielākās brazīļu pilsētas Riodežaneiro dibināšanas gadu. 1624. gadā Salvadorā iebruka nīderlandieši. Līdz 1633. gadam Nīderlandes Austrumindijas kompānija spēja pakļaut arī Resifi un lielu daļu no Brazīlijas ziemeļaustrumu reģiona. Nīderlandiešu pakļauto teritoriju pārvaldīja Johans Maurics (Johan Maurits). Nīderlandiešiem tik veiksmīgi izdevās iekarot šīs teritorijas, jo netika saņemts atbalsts no Portugāles, kuru no 1580. līdz 1640. gadam pārvaldīja Spānijas ieceltie vicekaraļi no Hābsburgu dinastijas. Tādēļ 1654. gadā kolonisti paši veica ekspedīciju, lai padzītu nīderlandiešus.
Ģeogrāfija
Brazīliju var iedalīt vairākos reģionos, no kuriem dominējošie reģioni ir Amazones līdzenums un Brazīlijas plakankalne. Amazones līdzenuma vidējais augstums ir 250 m virs jūras līmeņa, un to galvenokārt klāj lietus mežs, kuru 1970. un 1980. gados rūpniecības, lauksaimniecības un ganību nolūkos intensīvi izcirta un izdedzināja. Sākot ar 1980. gadu beigām, Brazīlijas valdība starptautiskā spiediena dēļ sāka ierobežot Amazones lietus meža izciršanu. Savukārt dienvidaustrumos esošās Brazīlijas plakankalnes vidējais augstums ir 1000 m v.j.l., un tai ir raksturīgas paugurainas savannas. Pašos valsts ziemeļos atrodas Gvajānas plakankalne.
Ziemeri
Vēsture
Pēc 1920. gada zemes reformas Ziemera, Šļukuma (Schluckum) un Māriņkalna (Marienstein) muižas sadalīja jaunsaimniecībām, Māriņkalna muižas centru nopirka Ziemeru pagasts un tur iekārtoja pagastvaldi. 1935. gadā Ziemeru pagasta platība bija 94,3 km2 un tajā bija 1630 iedzīvotāji. Muižas kungu māja 1935. gadā nonāca Felsbergu ģimenes īpašumā, bet pēc Otrā pasaules kara tika nacionalizēta. Laika gaitā pagasta centru no Ziemeriem pārcēla uz Māriņkalnu un ciema attīstība apsīka.
Brazīlija
Demogrāfija
Lielākā daļa brazīlieši ir eiropiešu, indiāņu-eiropiešu vai eiropiešu-afrikāņu pēcteči. Kopš valsts kolonizēšanas sākuma Brazīlijas etniskās grupas ir sajaukušās; vienīgi dziļi Amazones baseina džungļos dzīvojošie indiāņi nav sajaukušies ar imigrantiem. Mūsdienās vietējo indiāņu skaits nesasniedz 1% no kopējā iedzīvotāju skaita. Tā kā vairākums sākotnējo kolonistu bija portugāļi, tad valsts oficiālā valoda ir portugāļu valoda. Līdz ar to Brazīlija ir lielākā portugāļu valodā runājošā valsts pasaulē. Otra populārākā sarunvaloda ir angļu valoda. Bez tam, nozīmīgs skaits iedzīvotāju runā spāņu valodā, hunsrikā, vācu valodā, franču valodā, kā arī vairākās Brazīlijas pamatiedzīvotāju valodās. No 16. līdz 19. gadsimtam Brazīlijā no Āfrikas papildus ieveda aptuveni 3—4 miljonus vergu.
Tautsaimniecība
Brazīlijai ir viena no lielākajām pasaules tautsaimniecībām. Ļoti attīstītas ir lauksaimniecības, kalnrūpniecības, ražošanas un pakalpojumu nozares. Aptuveni viena trešdaļa no darbaspēka ir iesaistīta lauksaimniecībā. Nozīmīgākās eksportpreces ir kafija, citrusaugļi, sojas pupiņas, cukurniedres, rīsi, kukurūza, kakao, kokvilna, tabaka un banāni.
Daugavgrīvas šoseja
Latvijas PSR laikā ielas nosaukums bija Bolderājas šoseja.
Jorkšīras terjers
Raksturs un audzināšana
Dažiem indivīdiem piemīt zināms kareivīgums un tieksme provocēt citus, lielākus suņus, aprejot tos atņirdzot zobus, kas var izraisīt otra suņa uzbrukumu. Suns ir jāsocializē ar saviem radiniekiem, organizējot kopīgas pastaigas. Satiekot lielus nepazīstamus suņus, nav vēlams to ņemt uz rokām un spiest pie sevis. Tas veicina bailes un agresīvu reakciju. Pirmajā saskarsmē ar citu suni saimniekam jāpaliek neitrālam, nav jāglāsta neviens no dzīvniekiem, bet jāļauj tiem saostīties un mierīgi izvērtēt vienam otru. Ja no kontakta piesardzības apsvērumu dēļ grib izvairīties, labāk ir jau iepriekš nogriezties kādā šķērsielā.
Hobiti
Vārda izcelsme
Vārda "hobits" izgudrošanu parasti piedēvē Tolkīnam. Viņš pats reiz teica, ka kādu dienu pašam sev par pārsteigumu uz baltas lapas uzrakstīja: "Alā reiz dzīvoja hobits", un no šī teikuma viņa fantāzija vēlāk uzbūra pasaku bērniem.
Ietekme uz mūsdienu kultūru
Hobitiem līdzīgas būtnes bieži parādās fantāzijas žanra darbos, kā arī lomu spēlēs, datorspēlēs un animācijas filmās. Tā kā autortiesību likumdošana aizsargā vārdu "hobits" kā intelektuālo īpašumu, kas pieder Tolkīna mantiniekiem, citi autori ir spiesti lietot savos darbos pašu izgudrotus nosaukumus šīm radībām, piemēram, "bobits" vai "pusaudziņš" (angl. halfling - vārds, ko dažreiz attiecībā uz hobitiem izmanto arī Tolkīns savās grāmatās).
Benina
Politika
Benina ir ANO, Āfrikas Savienības un Frankofonijas pilntiesīga locekle.
Meka
Nemusulmaņi un Meka
Mekā aizliegts ieiet nemusulmaņiem. Uz ceļiem, kas ved uz pilsētu, uzstādīti kontrolpunkti. Šāda noslēpumainība izraisījusi lielu eiropiešu tūristu interesi. Vairāki izliekas par musulmaņiem un tiek pilsētā, lai pieredzētu unikālo Hadža skatu un aplūkotu Kaabu.
Komiksu pārdevējs
Vārds
Seriālā ilgu laiku tā arī netika minēts tēla īstais vārds. Citi "Simpsonu" tēli viņu sauca vienkārši par Komiksu pārdevēju. Tomēr 2005. gadā sērijā Homer and Ned's Hail Mary Pass Komiksu pārdevējs saka Nedam Flandersam: "Mani sauc Džefs Albertsons, tomēr visi mani pazīst vienkārši kā Komiksu pārdevēju".
Fatoss Nano
Fatoss Nano (Fatos Nano; dzimis 1952. gada 12. septembrī Tirānā) ir Albānijas politiķis.
Dūmu sastāvs
Dūmu sastāvi pelēku dūmu iegūšanai
Lielu daudzumu pelēcīgu dūmu strauji izdala pulverveida vai cietas masas dūmu maisījums no kālija nitrāta un cukura. Atkarībā no pagatavošanas metodes, tas var arī degt ar liesmu. Ir trīs pagatavošanas metodes — sajaucot kālija nitrāta un cukura pulverus, izkausējot cukuru un iemaisot tajā kālija nitrātu, un abas vielas izšķīdinot ūdenī un pēc tam šķīdumu iztvaicējot. Šis maisījums deg tik strauji, ka to dažkārt izmanto par cieto raķešdegvielu.
10. Saeima
10. Saeima ir Latvijas Republikas parlaments, kas savu darbību sāka un beidza. notikušajā referendumā 10. Saeima tika atlaista, un tika izsludinātas jaunas vēlēšanas.
Butāna
Nosaukuma etimoloģija
Pastāv divas teorijas par vārda "Butāna" izcelsmi. Tas varētu būt radies no sanskrita vārda Bhu-Utthan (kalniene). Pēc citas sanskrita teorijas Bhota-anta nozīmē "Tibetas galā", norādot uz Butānas atrašanos tieši uz dienvidiem no Tibetas.
Vēsturiski Butāna bija pazīstama ar dažādiem nosaukumiem, tādiem kā Lho Mon (dienvidu tumsas zeme), Lho Tsendenjong (Tsenden cipreses dienvidu zeme), Lhomen Khazhi (dienvidu zeme ar četrām pieejām) un Lho Men Jong (ārstniecisko augu dienvidu zeme).
Vēsture
1870. gados notika cīņa par varu starp divām konkurējošām ielejām, Paro un Tongsa. Pēc iekšējiem kariem 1882-1885. gadā, pilnu varu pār dažādajām teritorijām izdevās pārņemt Ugjenam Vangčukam. Līdzšinējā valsts pārvaldes sistēma saskaņā ar Namgjala ieviesto sistēmu dalīja varu starp reliģisko jeb garīgo līderi (žabdrungu) un administratīvo līderi (desi). Žabdrunga titula pārmantošana notika caur reinkarnāciju un, tā kā tā varēja notikt tikai pēc iepriekšējā valdītāja nāves, līdz jaunā žabdrunga pieaugšanai un varas pārņemšanai bija jāpaiet pietiekoši ilgam laikam. Šajā laikā praktiski valsts galva bija desi. Šis amats tika ievēlēts. Pastāvēja konkurence starp dažādām frakcijām un tās arī izmantoja iespēju apstrīdēt, kura no žabdrunga reinkarnācijām ir īstā. Līdz ar to valsts pārvaldes sistēma bija nestabila. Ugjens Vangčuks šo sistēmu izmainīja, sākotnēji reducējot desi funkcijas līdz ceremoniālām. 1907. gadā, kad toreizējais desi nomira, asambleja, kas sastāvēja no Butānas mūkiem, valdības ierēdņiem un svarīgo ģimeņu galvām, vienbalsīgi apstiprināja Ugjenu Vangčuku kā karali ar titula mantošanas tiesībām.
Somu līcis
Raksturojums
Somu līča platība ir 29 500 km2. Tā garums ir 428 km, platums 120 km. Par līča rietumu robežu tiek uzskatīta līnija starp Hanko ragu Somijā un Pēzaspea ragu Igaunijā. Pie ieejas līcis ir 75 km plats. Uz austrumiem līcis sašaurinās, kļūdams 10—28 km plats Kronštates līcī. Lielākais līcis ziemeļu krastā ir Viborgas līcis, dienvidkrastā Narvas līcis. Līča platība ir 29 500 km2.
Princeses Astridas krasts
Princeses Astridas krasts ir Austrumantarktīdas piekrastes daļa Karalienes Modas Zemē Lazareva jūras krastā. Stiepjas no 5° līdz 20° austrumu garumam. Kopējais piekrastes garums ap 570 km. Austrumos robežojas ar Princeses Ranhillas krastu, rietumos — ar Princeses Martas krastu. Piekrastes lielāko daļu klāj šelfa ledāji, lielākie no kuriem ir Lazareva šelfa ledājs un Nivlisens. Piekrastes ievērojamākie ģeogrāfiskie objekti ir Verbļudas un Ļeņingradas salas un vairākas ledus ostas. Iekšzemē paceļas Volthata un Orvina kalnu grēdas.
Kolvezi
Kolvezi (Kolwezi) ir pilsēta Kongo DR dienvaustrumos, Lualabas provinces administratīvais centrs. Liels vara un kobalta ieguves centrs. Apkaimē arī urāna un rādija atradnes.
Tjurku tautu migrācija
Ekspansijas periods
Tjurku tauta bulgāri 7.—8. gs. apmetās tagadējās Bulgārijas teritorijā, laika gaitā sajaucoties ar slāviem un pārņemot viņu valodu un reliģiju. Volgas tjurku bulgāru zemes pēc mongoļu valdnieka Čingishana karagājiena uz rietumiem 13. gs. ieņēma tatāri un tagad tur atrodas Tatarstāna.
Džeks Keruaks
Bērnība, skolas gadi
Kolumbijas Universitātē Džekam Keruakam neveicās - futbola komandas treneris viņu nevarēja ciest ne acu galā, jaunais talants necentās iztapt un jau 1941. gadā universitāti atstāja. Viņa dzīvē sākās posms, kurš turpinājās līdz romāna "Ceļā" iznākšanai. (Šajā laikposmā Keruaks divreiz apprecējās, neviena no šīm laulībām neilga vairāk par gadu. Otrajā laulībā jau pēc šķiršanās piedzima viņa vienīgā atvase, Džanete Keruaka (Janet Kerouac, 1952-1996), protams, arī rakstniece). Starp straujajiem posmiem Džeks Keruaks palaikam uzturējās savā miera ostā - pie mātes (tēvs nomira 1946. gadā).
Hezeras Universitāte
Pamatinformācija
2. Hamlet Isaxanli. Education System in Transition Economy: A View from Azerbaijan. Khazar University Press, Baku, 2007.
Studentu atbalsts
Studējot Kazaras Universitātē, katrs students var iesaistīties mūzikas, deju, teātra un citās aktivitātēs. Studenti var izvēlēties arī paklāju darināšanu, juveliermākslu vai kādu citu lietišķās mākslas veidu kā izvēlēs priekšmetu, apmeklējot kultūras nodarbības.
Angļu valodas un literatūras katedra
Angļu valodas un literatūras katedra ir iesaistīta arī angļu valodas mācīšanas programmu izveidē un īstenošanā dažādu jomu speciālistiem. Katedra organizē sertificētus seminārus un darba grupas vidusskolu skolotājiem un kursus emigrantiem — skolotājiem dažādos Azerbaidžānas reģionos.
Bāzele
Vēsture
1874. gada 3. jūlijā Bāzelē atvērās Bāzeles zooloģiskais dārzs — pirmais zooloģiskais dārzs Šveicē.
Brestas apgabals
Apgabalā ietilpst 3 apgabala pakļautības pilsētas — Baranaviči, Bresta un Pinska —, kā arī 16 rajoni: Baranaviču rajons, Bjarozas rajons, Brestas rajons, Drahičinas rajons, Hancaviču rajons, Ivaceviču rajons, Ivanavas rajons, Kamjaņecas rajons, Kobrinas rajons, Luņiņecas rajons, Ļahaviču rajons, Malaritas rajons, Pinskas rajons, Pružanu rajons, Stoļinas rajons, Žabinkas rajons.
Eduards fon Keizerlings
Dzīvesgājums
Šajā laikā progresēja viņa hroniskā slimība, kas no 1897. gada spieda pārvietoties uz kruķiem un 1907. gadā noveda līdz aklumam. Paradoksālā veidā tieši pēc 1908. gada sākās produktīvākais periods Keizerlinga daiļradē, kaut arī viņš dzīvoja fiziskās ciešanās izolēti no sabiedrības un diktēja savus darbus savām māsām Henrietei un Elīzei, kas tos pierakstīja. Izceļami stāsti Dumala (1908), Bunte Herzen ("Krāsainās sirdis", 1909) un romāns Wellen ("Viļņi", 1911).
Amerika
Amerika ir pasaules daļa, kas apvieno divus kontinentus — Dienvidameriku un Ziemeļameriku — kopā ar tām tuvumā esošajām salām.
Amerikas iedzīvotāji
Amerikas iedzīvotājus var iedalīt trīs lielās grupās: Lielāka iedzīvotāju daļa dzīvo Latīņamerikā.
Amerikas apgūšana
Atšķirīga bija situācija uz dienvidiem no Riogrande upes — Centrālajā un Dienvidamerikā. Eiropieši šeit ierodoties, atklāja attīstītas civilizācijas. Tām bija līdzīga kukurūzas augkopība, līdzīgi ticējumi dieviem, tās dzīvoja pilsētās ar tempļiem centrā, un tās bija sākušas attīstīt rakstību.
Mehāniskā klonēšana
Mehāniskā klonēšana galvenokārt nodarbojas ar smadzeņu šūnu radītās informācijas un to funkcionēšanas procesu analīzi, rekonstruēšanu un pārkonvertēšanu ciparu tehnoloģijā.
Misjonesas province
Misjonesas province ir viena no Argentīnas 23 provincēm valsts ziemeļaustrumu daļā. Robežojas ar Paragvaju ziemeļrietumos, ar Brazīliju ziemeļos, austrumos un dienvidos un ar Korrjentesas provinci dienvidrietumos. Lielākā pilsēta un administratīvais centrs ir Posadasa. Misjonesas provinces kopējā platība ir 29 801 km², pēc 2010. gada datiem provincē dzīvo 1 101 593 iedzīvotāji. Tā ir divdesmit pirmā lielākā province Argentīnā un sīkāk ir sadalīta septiņdesmit astoņos departamentos.
GNOME
Izskats un lietošana
GNOME izskatu var mainīt ar tēmu palīdzību. Tēmā ietilpst ikonu komplekts, logu robežu vizuālais stils un GTK+ tēmu dzinējs ar parametriem. Dažas no populārākajām GTK+ tēmām ir Bluecurve un Clearlooks (pašreizējā pēc noklusējuma lietotā tēma).
Lietojamība
Šī "lietotāji ir idioti, un tos mulsina funkcionalitāte" mentalitāte ir slimība. Ja domājat, ka jūsu programmu lietotāji ir idioti, tikai idioti tās arī lietos. Es nelietoju Gnome, jo, cenšoties būt vienkārša, tā jau sen ir sasniegusi punktu, kurā vairs nespēj paveikt man nepieciešamo. Lūdzu, vienkārši iesakiet cilvēkiem lietot KDE.
Laidieni
Katrai GNOME sastāvdaļai ir savs versijas numurs un savs izstrādes plāns. Atsevišķo moduļu autori koordinē darbus tā, lai reizi sešos mēnešos iznāktu stabils GNOME laidiens.
Nākotnes attīstība
Daļa GNOME apakšprojektu šobrīd netiek iekļauti GNOME laidienos. Daži no tiem ir eksperimentāli vai ideju izmēģināšanai; citi tiek uzlaboti un noslīpēti iekļaušanai. Daži piemēri:
Lazareva šelfa ledājs
Ledāju pirmā 1820. gada februārī ieraudzīja Krievijas ekspedīcija Fabiana Belinshauzena vadībā. Pirmoreiz nofotografēja un nokartēja Vācijas 1938.-1939. gadu antarktiskā ekspedīcija. Izpētīja padomju antarktiskā ekspedīcija 1960. gados un nosauca par godu Belinshauzena ekspedīcijas kuģa Mirnij kapteinim Mihailam Lazarevam.
Rīgas Svētā Ņevas Aleksandra baznīca
Arhitektūra
Ēkai ir vertikālu koka statņu konstrukcija. Centrā (diametrs 21,6 m) atrodas rotonda (diametrs 11 m) kas balstās uz 6 dubultkolonām un noslēdzas ar kupolu. Baznīcai ir 3 slēgti doriskā kārtojuma portiki, kur atrodas palīgtelpas (ieejas portiks sākumā bijis vaļējs). Ēka ir no koka, apmesta un krāsota. Interjerā 19. gadsimta sākuma ikonas.
Rīgas Vecā Svētās Ģertrūdes luterāņu baznīca
Rīgas Vecā Svētās Ģertrūdes Evaņģēliski luteriskā baznīca ir Latvijas Evaņģēliski luteriskās Baznīcas dievnams Rīgā, Ģertrūdes un Baznīcas ielas krustojumā, celts pēc arhitekta Johana Daniela Felsko projekta 1864.—1869. gadā. Baznīcas ēka iesvētīta 1869. gada 2. martā.
Dūmaka
Vienīgā atšķirība starp dūmaku un miglu ir redzamība tajā. Par miglu tiek uzskatīta dabas parādība, kurā redzamība samazinās zem 1 km (Apvienotajā Karalistē par miglu tiek definēta laikapstākļu parādība, kurā redzamība samazinās zem 200 m autobraucējiem un 1 km pilotiem). Pretējā gadījumā tā tiek uzskatīta par dūmaku. Skatoties no attāluma, dūmakai ir zilgana nokrāsa, kamēr miglai un smogam vairāk pelēcīga vai brūngana.
Vasilijs Žukovskis
Biogrāfija
Vasilijs Žukovskis dzimis 1783. gada 9. februārī un bija krievu muižnieka Afanasija Buņina un turku karagūsteknes Salhas ārlaulības dēls. Viņu formāli adoptēja ģimenes draugs Andrejs Žukovskis. Uzaudzis mīlēts un lutināts Buņinu muižā Tulas guberņā, kopā ar Buņinu bērniem. Pēc Buņina nāves zēnu audzināja viņa atraitne un meitas. Pirmo lugu viņš uzrakstīja 11 gadu vecumā, un to nospēlēja ģimenes un draugu bērni.
Maskavas iela (Rīga)
Vēsture
No 1810. gada pārsvarā jauno krievu ienācēju apdzīvoto priekšpilsētas ielu, kas sākās aiz Lielās Riepnieku ielas (Grosse Reeperstrasse), sāka saukt par Lielo Jaunkrievu ielu (de). Pēc priekšpilsētu nodedzināšanas 1812. gada kara laikā, rajonā starp Lielo Riepnieku ielu un pilsētas Esplanādi ielu tīkls tika pārveidots un Lielā Jaunkrievu iela tika pagarināta, tai pievienojot Jāņa dambi un Lastādija ielu (Lastadienstrasse). 1827. gadā Lielā Jaunkrievu iela sniedzās līdz vietai, kur no Lielās Jaunkrievu ielas pa kreisi atzarojās Lubānas ceļš, bet pa labi Maskavas ceļš. Tur Krievijas ķeizara Aleksandra I valdīšanas laikā bija uzbūvēti jauni Jāņa vārti, kas par godu ķeizara sievai tika dēvēti arī par Elizabetes vārtiem (Elisabethpforte).
Ielas apbūve
Maskavas ielu veido gan mazstāvu apbūve Maskavas forštates apkaimē, gan daudzstāvu apbūve, kā arī daudzstāvu dzīvojamais masīvs Ķengaragā.
Garozas kauja
Garozas kauja vai Kauja Garozas silā (arī kauja pie Garozes vai Griezes) bija viena no lielākajām kaujām Ziemeļu krusta karos, kurā Livonijas ordenis cieta smagu sakāvi. Tā notika 1287. gada 26. martā starp Livonijas ordeņa mestra Villekīna vadīto krustnešu karaspēku un zemgaļiem. Kaujā ordeņa karaspēks tika pilnīgi sagrauts, kaujā krita ordeņa mestrs un vairāki komturi, tomēr bojā gāja arī zemgaļu karavadonis, kura vārds palicis nezināms.
2003. gada Latvijas futbola 1. līgas sezona
Turnīra tabula
Sp = Aizvadītās spēles; U = Uzvaras; N = Neizšķirti; Z = Zaudējumi; + = Gūtie vārti; - = Zaudētie vārti; V = Vārtu starpība; Pkt = Punkti
Rietumāfrika
Rietumāfrika ir Āfrikas kontinenta daļa, kas atrodas uz dienvidiem no centrālās Sahāras un no rietumiem un dienvidiem to apskalo Atlantijas okeāns. Austrumos tās dabiskā robeža ir Kamerūnas kalni.
Homoseksualitāte
Homoseksualitāte
[[Attēls:World_laws_pertaining_to_homosexual_relationships_and_expression.svg|thumb|right|upright=2| Homoseksualitātes legālais statuss pasaulē
]] Līdz pat 19. gs. beigām viendzimuma attiecību apzīmēšanai nebija sava viennozīmīga jēdziena, dažreiz to dēvēja par sodomiju. Mūsdienās visizplatītāko jēdzienu “homoseksualitāte” 1869. gadā ieviesa austriešu-ungāru izcelsmes rakstnieks un tulkotājs Karols Marija Benkerts jeb Kertbenijs (Karol Maria Benkert/„Kertbeny“ (1824—1882)). Kā antonīmu jēdzienam "homoseksualitāte" viņš ieviesa jēdzienu “heteroseksualitāte” (no grieķu val. heteros "svešs" vai "citāds"). Tomēr šim homoseksualitātes jēdzienam ir trūkumi:
Homofīlija
Kopš diviem gadu desmitiem, runājot par homoseksualitāti, nereti tiek lietots arī jēdziens homofīlija, kas lielāku uzsvaru liek uz viendzimuma attiecību emocionālo aspektu nekā to fiziskām izpausmēm un veicina sapratni, ka attiecības starp divām tā paša dzimuma personām neaprobežojas ar fiziskām seksualitātes izpausmēm, bet ietver arī tādus vispārcilvēciskus emocionālus aspektus kā mīlestība, tuvība, draudzība, abpusēja atbildības sajūta.
Ponijs
Šķirnes, kas nav poniji
Ir zirgi, kurus sauc par ponijiem dēļ ieraduma, kā piemēram, polo ponijs, lai gan polo spēlei visbiežāk lieto zirgus nevis ponijus. Tāpat Amerikas indiāņiem ir ieradums savus zirgus angļu valodā saukt par ponijiem, lai gan daļa mustangu ir lielāki par 148 cm skaustā.
Homoseksualitāte
Heteroseksisms
Heteroseksuāli cilvēki bieži pieņem prezumpciju, ka būt gejam implicē to, ka indivīdam automātiski patīk citi geji, taču patiesība ir pavisam savādāka — lielākajai daļai geju vīrieša ideāls būtu ļoti tuvs heteroseksuāla vīrieša veidolam. To apliecina tādi angliski runājošajās valstīs bieži dzirdami apzīmējumi, ko bieži varētu redzēt vēlamo īpašību sarakstā, piemēram, iepazīšanās sludinājumos kā straight-acting ("uzvedas kā heteroseksuāls vīrietis"), latviešu geju leksikonā līdzīgs apzīmējums būtu "nemanierīgs".
Homoseksualitātes cēloņi
Homoseksuālu orientāciju nosaka daudzu un dažādu faktoru kopums. Neirobioloģiskā smadzeņu dzimuma veidošanās teorija skaidro, ka cilvēka seksuālo orientāciju un dzimumidentitāti galvenokārt nosaka dzimumhormonu daudzums dzemdē otrajā grūtniecības pusē. Šo teoriju atbalsta vairāki pētījumi, kas veikti ar dzīvniekiem. Taču pētījumi atklāj, ka arī mūsu ģenētika un epiģenētika spēlē nozīmīgu lomu. Lai cik interesanti tas arī neizklausītos, tomēr, domājams, ka mātes imūnreakcija arī var būt atbildīga par homoseksualitātes izveidi galvenokārt vīriešos. Kopumā pētījumi vērš uzmanību tieši uz bioloģiskajiem faktoriem. Kā pierādījums tam kalpo atrastās anatomiskās un fizioloģiskās atšķirības smadzenēs. Piemēram, INAH-3 hipotalāma kodols homoseksuālu vīriešu un heteroseksuālu sieviešu smadzenēs ir vairāk nekā divas reizes mazāks, salīdzinot ar heteroseksuāliem vīriešiem, kā arī homoseksuālu cilvēku smadzenes reaģē pretēji uz cilvēka feromoniem, salīdzinot ar attiecīgā dzimuma heteroseksuālu cilvēku smadzenēm.
19. un 20. gadsimts
Kļūst zināms pirmais salimšanas gadījums ar AIDS. Tā kā sākotnēji šī saslimšana izplatījās Dienvidkalifornijā dzīvojošo geju vidū, tad šī slimība tika nosaukta par GRID (angļu val. Gay-Related Immune Deficiency). Tikai vēlāk, kad kļuva skaidrs, ka šī slimība skar neatkarīgi no seksuālās orientācijas vai prakses, tā tika nosaukta par AIDS (angļu val. Acquired Immune Deficiency Syndrome; latviešu val. iegūts imūndeficīta sindroms).
1991
Centrālā Āfrika
Centrālās Āfrikas valstis
Centrālajā Āfrikā atrodas 9 valstis:
Electrolux
Vēsture
1980. gadā par 725 miljoniem kronu tika nopirkts Zviedrijas metālapstrādes un kalnrūpniecības konglomerāts Gränges (tai skaitā Autoliv). Electrolux apgrozījums pieauga par 51 %, un sasniedza 23 miljardu kronu gadā. 1981. gadā tika nopirkti putekļu sūcēju ražotāji Paris-Rhône (Francija) un Progress (Vācija). 1984. gadā tika nopirkts Itālijas uzņēmums Zanussi (dibināts 1916. gadā) ar filiālēm Spānijā, tādējādi Electrolux kļūstot par mājsaimniecības ierīču līderi Eiropā. 1985. gadā tika iegādāti mājsaimniecības iekārtu ražotāji Zanker (Vacija) un Duo-Therm (ASV). 1984. gadā tika nopirkts ASV trešais lielākais mājsaimniecības ierīču ražotājs White Consolidated Inc. (ar zīmoliem Frigidaire, Gibson, Kelvinator un White Westinghouse). ASV tika iegādāti uzņēmumi: motorzāģu ražotājs Poulan un trimmeru ražotājs Weed Eater. Tika nopirkts metālu pārstrādes uzņēmums Gotthard Nilson. Electrolux pārdošanas apjoms sasniedza 53 miljardu kronu gadā. 1987. gadā no Apvienotās Karalistes uzņēmuma Thorn EMI tika nopirkta mājsaimniecības iekārtu nodaļa ar zīmoliem Tricity, Stott Benham un Parkinson Cowan. Tika iegādāti Spānijas vadošie mājsaimniecības iekārtu ražotāji Corbéro un Domar. 1988. gadā tika nopirkts āra darbu produktu ražotājs American Yard Products (Yardpro). Tika nopirkts ledusskapju kompresoru ražotājs Unidad Hermética. 1989. gadā no Vācijas uzņēmuma Buderus tika nopirktas mājsaimniecības iekārtu, ēdiena pagatavošanas ierīču un rūpniecisko veļas mašīnu operācijas. Ar Sharp tika noslēgta vienošanās par Electrolux mājsaimniecības iekārtu pārdošanu Japānas tirgū. Medicīnas instrumentu sterilizācijas iekārtu ražotājs Getinge tika pārdots Zviedrijas uzņēmējiem.
1990. gadā Electrolux nopirka ASV uzņēmumu Allegretti & Co., kas ražoja ar akumulatoru darbināmus dārza instrumentus. 1991. gadā tika sākta energotaupīgu ledusskapju ražošana. Tika iegādāts Ungārijas mājsaimniecības iekārtu ražotājs Lehel. Electrolux pārdeva lielāko daļa komerciālās apkalpošanas biznesa jomas. 1992. gadā no Vācijas uzņēmuma AEG tika nopirkti 10 % mājsaimniecības iekārtu biznesa. Tika izveidots kopuzņēmums ar Raufoss Plastal Components. 1993. gadā tika izlaisti ledusskapji bez videi kaitīgajām hlorfluoroglekļa gāzēm. Tika iegūtas vēl 10 % AEG daļas. Electrolux pārdošanas apjomi sasniedza 100 miljardus kronu gadā. 1994. gadā automašīnu drošības aprīkojuma ražotāja Autoliv akcijas sāka kotētStokholmas biržā. 1996. gadā tika nopirkts otrs lielākais mājsaimniecības ierīču ražotājs Brazīlijā Refripar (vēlāk pārdevēts par Electrolux do Brasil). 1996. gadā loģistikas un uzglabāšanas iekārtu ražotājs Electrolux Constructor apvienojās ar Norvēģijas uzņēmumu Kasten Høvik, izveidojot Constructor Group (tagad Gonvarri Industries). 1997. gadā Electrolux sāka divu gadu restrukturizācijas plānu, lai paaugstinātu rentabilitāti. Tika nolemts atteikties no rūpniecisko produktu sektora un šujmašīnu, lauksaimniecības darbarīku un iekštelpu dekorēšanas aprīkojuma ražošanas. 1998. gadā Electrolux turpināja restrukturizāciju, atsakoties no pārstrādes operācijām, virtuvju un guļamistabu mēbelēm, profesionālās tīrīšanas aprīkojuma un lieljaudas veļas mazgāšanas iekārtām. 1999. gadā restrukturizācijas programma pamatā tika pabeigta, atlaižot aptuveni darbinieku, slēdzot 23 ražotnes un 50 noliktavas. Uzņēmuma biznesa koncentrēšana turpinājās, pārdodot pārtikas pārdošanas automātu operācijas un lielāko daļu no tiešās pārdošanas operācijām; panākta vienošanās par profesionālo saldēšanas iekārtu pārdošanu. Electrolux sāka sadarbību ar Japānas uzņēmumu Toshiba mājsaimniecības iekārtu jomā. Tika izveidots kopuzņēmums ar Ericsson, lai piedāvātu produktus un pakalpojumus mājas tīkliem. Uzņēmuma galvenais birojs tika pārcelts no Lilla Essingen un Stadshagen Stokholmā.
BFC Daugavpils
BFC Daugavpils mājas spēles aizvada “Esplanādes” stadionā.
1. jūnijs
Vārda dienas
Biruta, Mairita
Preiļu BJSS
Preiļu BJSS ir Latvijas futbola klubs no Preiļiem, kas pašlaik spēlē 2. līgā. Dibināts 1963. gadā. 2008. gadā klubs izcīnīja 2. vietu 2. līgā un 2009. gadā debitēja 1. līgā. Tomēr 1. līgā klubs ierindojās priekšpēdējā 13. vietā un nācās pārcelties atpakaļ uz 2. līgu. 2014. gadā, sakarā ar to ka 1. līgā vairs nespēlēja virslīgas dublieru komandas, "Preiļu BJSS" ieguva tiesības spēlēt 1. līgā. 2018. gadā Preiļu BJSS palika pēdējā (12.) vietā 1. līgā un izkrita uz 2. līgu.